הולמס פלייס

הולמס פלייס (Holmes Place) היא רשת מועדוני כושר בינלאומית שהחלה בלונדון ופועלת באירופה ובישראל. המותג פעיל למעלה מ-30 שנה ומשרת כ-250,000 מנויים ברחבי העולם. בבעלות הרשת למעלה מ-100 סניפים (מחצית מהם בישראל והשאר באירופה ובריטניה) ב-10 מדינות. המותג משווק ברחבי העולם תחת הסלוגן "one life. live it well". הרשת משווקת תחת שלושה מותגים ושתי חברות בת שונות; הולמס פלייס, גו אקטיב ואייקון (רשת הלואו-קוסט). הרשת הוקמה בינואר 1980, על ידי קבוצת משקיעים, בשכונת צ'לסי שבלונדון. מקור השם הוא ברחוב בו שכן המועדון הראשון, רחוב הולמס. המועדון משך אליו חברים רבים, אולם הפסיד כספים. ב-1982 הוזמן אלן פישר, איש עסקים יהודי יליד דרום אפריקה, לסייע להנהלת החברה במשרה חלקית, יחד עם לורנס אלקטן, הם השקיעו כספים בפיתוח המועדון, לאחר שנתיים המועדון החל להרוויח. הסניף הראשון משך סלבריטאים מקומיים בהם הנסיכה דיאנה ויו גרנט ויצר את הבסיס להקמת שאר סניפי הרשת. משנת 1988 החלו פישר ואלקטן לנהל אותו במשרה מלאה. בשנות ה-90 הרחיבו את הרשת לרחבי בריטניה ובהמשך לאירופה. ב-1997 הונפקה הרשת בבבורסה לניירות ערך בלונדון לפי שווי שוק של 36.5 מיליון ליש"ט. בסוף 1998 הפעילה 31 מועדונים. בשנת 1999 הרוח הנקי שלה הגיע ל-61 מיליון ליש"ט והיא הפעילה 56 מועדונים. בשנת 2003, קרנות ההשקעות הפרטיות ברידג'פוינט ופרמירה, רכשו את הולמס פלייס תמורת 210 מיליון ליש"ט. ב-2006 "וירג'ין אקטיב", רשת מכוני כושר בבעלות המיליארדר הבריטי ריצ'רד ברנסון, מוזגה עם הזרוע הבריטית של רשת "הולמס פלייס". לאחר המיזוג הפסיקה את השימוש במותג הולמס פלייס בבריטניה. בשנת 2008 רכש אלן פישר בחזרה, תמורת 30 מיליון דולר, את הפעילות הבינלאומית של הרשת בגרמניה, אוסטריה, שווייץ, ארצות הברית, ספרד, ופורטוגל בחזרה מידי הקרנות. באותה עת כבר החזיק פישר בזיכיונות הרשת בישראל, פולין, יוון, הונגריה וצ'כיה. הרשת בישראל הוקמה בשנת 1998 על ידי יונתן פישר, בנו של הבעלים אלן פישר. את סניף הראשון שלה פתחה בקניון עזריאלי בתל אביב. כמו כן רכשה עם כניסתה לישראל את רשת מועדוני "שייפ". לאחר עשר שנות פעילות, הרשת סיימה את שנת 2007 עם הכנסות של כ-205 מיליון שקל, עם כ-70 אלף מנויים ו-1,600 עובדים בישראל. בשנת 2012 רכש איש העסקים ריצ'י האנטר 30% מהבעלות של הרשת בישראל. בנובמבר 2017 הונפקה הרשת בבורסה לניירות ערך בתל אביב. בשנת 2017 מיזגה לתוכה הרשת את מועדוני גו אקטיב, ואף הודיעה על רכישת מועדון הכושר גרייט שייפ בקניון שבעת הכוכבים בהרצליה בעלות של כ-7 מיליון שקל. בינואר 2018 השלימה הולמס פלייס את רכישת מועדון זאוס רמת גן הממוקם במגדל משה אביב. מנכ"לית הרשת בישראל היא קרן שתוי. בשנת 2020 הרשת הפעילה בישראל 51 מועדוני פרימיום, והיו לה כ-137 אלף מנויים. הרשת מחולקת לארבעה סוגי מועדונים: מועדוני פרימיום - הכוללים בריכת שחייה. סאונה יבשה ורטובה. מקלחות ג'קוזי ושירות מגבות חופשי. מועדוני אנרג'י - מיועדים בעיקר לצעירים בדגש על מגוון רחב של מכשירי כושר. אולם ללא בריכה וג'קוזי וכן ללא שרות מגבות. מועדוני פמילי - מועדונים למשפחות דומים מעט לפרימיום המיועדים למשפחות וילדים, פועלים במתכונת הדומה לפעילות קאנטרי קלאב. מועדוני אייקון פיטנס - כוללים חדרי כושר ושיעורי סטודיו בעלות נמוכה (מותג הלואו קוסט). אתר האינטרנט הרשמי של הולמס פלייס הולמס פלייס, ברשת החברתית פייסבוק הולמס פלייס, ברשת החברתית אינסטגרם הולמס פלייס, ברשת החברתית LinkedIn הולמס פלייס ישראל, אתר הבית הולמס פלייס העולמי אתר הבית הולמס פלייס אינטרנשיונל בע"מ, באתר הבורסה לניירות ערך בתל אביב הולמס פלייס אינטרנשיונל בע"מ, באתר "מאיה" הולמס פלייס אינטרנשיונל בע"מ, באתר גלובס הולמס פלייס, באתר Crunchbase (באנגלית) עינב בן יהודה, עובדים בהולמס פלייס: החברה מפירה שיטתית זכויותינו, באתר הארץ, 9 בפברואר 2005 מירב קריסטל, הולמס פלייס: אל תשימו מכשול בפני צרכן, באתר ynet, 24 באפריל 2010 דורון קופרשטין, תכירו: האיש שרוצה להכניס את ישראל לכושר, באתר ynet, 29 באפריל 2010 ערן אזרן, מנכ"לית הולמס פלייס: "נכפיל את מספר המנויים ל-200 אלף בתוך חמש שנים", באתר TheMarker‏, 9 בינואר 2018 חזי שטרנליכט, "300 שקל עולה ארוחה סבירה במסעדה בישראל, כמו חודש במועדון פרימיום שלנו", באתר כלכליסט, 9 בספטמבר 2018 הולמס פלייס אינטרנשיונל בע"מ: נתונים כספיים באתר מאי"ה. אלעזר לוין, ‏רקע של שרירים, באתר גלובס, 17 בדצמבר 1998 אמירה ליס, ‏הכושר לעשות כסף, באתר גלובס, 5 ביולי 2000 ריצ'רד ברנסון מתכוון למחוק את המותג הולמס פלייס בבריטניה, באתר TheMarker‏, 3 בספטמבר 2006 אילנית חיות, ‏אלן פישר רכש את הולמס פלייס העולמית תמורת 30 מיליון דולר, באתר גלובס, 23 בינואר 2008 הולמס פלייס ישראל תקים מועדונים במזרח אירופה וביוון, באתר הארץ, 4 באוקטובר 2001 זהבה דברת, ‏שעת כושר ליאפים, באתר גלובס, 12 בדצמבר 1998 שרון שפורר, הכנסות הולמס פלייס ב-2007 - 200 מיליון שקל, באתר הארץ, 5 ביוני 2008 הדס מגן , ‏תגידו צ'יזזז, באתר גלובס, 16 ביוני 2016 ערן אזרן, הולמס פלייס מצאה שעת כושר להוציא כסף מהציבור, באתר TheMarker‏, 8 בנובמבר 2017 נורית קדוש, רשת מכוני הכושר הולמס פלייס רוכשת סניף של גרייט שייפ בהרצליה, באתר כלכליסט, 11 ביוני 2017 הולמס פלייס השלימה את רכישת מועדון זאוס: תשלם 15.7 מיליון שקל, באתר וואלה, 24 בינואר 2018